Sign in / Join .st0{fill:#34437F;} .st1{fill:#878787;} Monday, January 17, 2022 ikteb hawn… Fittex Novak Djokovic issa jista' ma jitħalliex jieħu sehem fil-French Open Minn talk.mt January 17, 2022 talk.mt Novak Djokovic jista' jkun qed jiffaċċja aktar inkwiet fil-Grand Slam li jmiss – wara li Franza insistiet li mhux se tħalli persuni mhux imlaqqmin jidħlu f'areni sportivi. L-Open ta' Franza huwa l-Grand Slam li jmiss fil-kalendarju tat-tennis li jsir f'Mejju u Djokovic kien mistenni li jipparteċipa mingħajr kumplikazzjonijiet – iżda l-Covid Pass il-ġdid biddel dan. Il-Parlament ta' Franza vvuta b'215 kontra 58 biex tagħti l-approvazzjoni finali għal pass ta' vaċċin li se jeskludi lil dawk mhux imlaqqma minn ristoranti, areni sportivi u postijiet oħra. Din se tapplika għal kull min għandu aktar minn 16-il sena u l-liġi tidħol fis-seħħ dalwaqt. Din titfa' dubju fuq il-parteċipazzjoni ta' Djokovic f'Roland Garros. Kelliemi għall-gvern Franċiż: "L-imġieba ta' Djokovic kienet irresponsabbli. L-Awstralja hija pajjiż sovran u r-regoli għandhom jiġu rispettati. "Ma nistgħux ikollna żewġ piżijiet u żewġ miżuri rigward il-Covid Pass. Kulħadd irid jirrispetta r-regoli. "L-avvenimenti kbar kollha li se jsiru fi Franza se jadottaw il-Covid Pass. " L-aħbar tasal wara li Djokovic ġie deportat mill-Awstralja wara li l-viża tiegħu tħassret mill-awtoritajiet fil-pajjiż. Huwa kien ipprojbit mill-pajjiż għal tliet snin. Djokovic ħalla l-Awstralja tard il-Ħadd filgħaxija wara li 12-il jum ta' battibekki legali li raw liċ-champion tat-tennis fl-aħħar jeżawrixxi l-għażliet kollha, bil-bank sħiħ tal-Qorti Federali jaqbel mad-deċiżjoni tal-Ministru tal-Immigrazzjoni tal-Awstralja, Alex Hawke, li jħassar il-viża. Artiklu preċedenti Aktar minn 364,000 passiġġier użaw il-fast ferry f'sitt xhur Artiklu li jmiss Karim Benzema jista' jħalli lil Real Madrid jekk .… ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn